Era-Iliada_web	Tau qu’un sauvatge leon, fidat ena sua fòrça, agarre dera vegada qu’ei en tot pèisher, ara milhor vaca, li trinque eth còth damb es fòrts dents, e en tot esbocinar-la, s’avale era sang e es entralhes; e atau es gossets e es pastors criden fòrça ath sòn entorn, mès de luenh, sense gausar vier contra era fèra pr’amor qu’eth palle temor les senhorege; dera madeisha manèra arrés auec era animositat de gésser ar encontre deth gloriós Menelau.